b'\n_START_ARTICLE_\nV\xc4\x97jaraupiai\n_START_SECTION_\nLigos eiga ir gydymas\n_START_PARAGRAPH_\nPakilusi iki 38 laipsni\xc5\xb3 ir daugiau, temperat\xc5\xabra laikosi kelias dienas, ligon\xc4\xaf vargina galvos skausmas. Ant k\xc5\xabno atsiradusios raudonos d\xc4\x97mel\xc4\x97s virsta skaidraus skys\xc4\x8dio pripildytais spuogeliais, kurie gali i\xc5\xa1berti ne tik viso k\xc5\xabno od\xc4\x85, bet ir burnos ar lytini\xc5\xb3 organ\xc5\xb3 gleivin\xc4\x99. I\xc5\xa1bert\xc4\x85 od\xc4\x85 labai nie\xc5\xbeti, trukdo ramiam miegui, ma\xc5\xbe\xc4\x97ja apetitas. Vaikui draskant spuogelius, jie sup\xc5\xabliuoja d\xc4\x97l patekusios infekcijos, tod\xc4\x97l svarbi vaiko asmenin\xc4\x97 higiena (da\xc5\xbenas rank\xc5\xb3 plovimas, nag\xc5\xb3 kirpimas, tik asmenini\xc5\xb3 priemoni\xc5\xb3 naudojimas). Sveikstant spuogeliai pasidengia \xc5\xa1a\xc5\xa1ais, nuo ligonio jau neu\xc5\xbesikre\xc4\x8diama. Joki\xc5\xb3 \xc5\xbeymi\xc5\xb3 ant ligonio k\xc5\xabno nelieka tik po keli\xc5\xb3 m\xc4\x97nesi\xc5\xb3, kai i\xc5\xa1nyksta po \xc5\xa1a\xc5\xa1elio likusios d\xc4\x97mel\xc4\x97s._NEWLINE_Auk\xc5\xa1ta temperat\xc5\xabra numu\xc5\xa1ama gydytojo rekomenduotais vaistais. Nie\xc5\xbeuliui palengvinti galima naudoti paskirtus preparatus. Subli\xc5\xab\xc5\xa1kusi\xc5\xb3 spuogeli\xc5\xb3 \xc5\xbeaizdel\xc4\x97s tepamos antiseptiniais tirpalais.'